న్యూజిలాండ్‌ : 237
189/5 ఆలౌట్‌
హామిల్టన్‌ : న్యూజిలాండ్‌ శ్రీలంకతో జరిగిన రెండు టెస్ట్‌ల సిరీస్‌ను దక్కించుకుంది.కాగా చివరి టెస్ట్‌లో శ్రీలంక నిర్ధేశించిన 189 పరుగులు టార్గెట్‌ను కివీస్‌ అయిదు వికెట్లు కోల్పోయి చేధించింది. చివరి రోజు ఆటలో భాగంగా 5 వికెట్లకు గాను 142 పరుగుల ఓవర్‌ నైట్‌ స్కోరుతో సోమవారం రెండవ ఇన్నింగ్స్‌ ప్రారంభించిన కివీస్‌ మరో వికెట్‌ నష్టపోకుండా విజయం సాధించింది.న్యూజిలాండ్‌ ఆటగాళ్లలో విలియమ్స్‌ 164 బంతులు ఆడి 12 బౌండరీలు,1 సిక్సర్‌తో 108 పరుగులతో నాటౌట్‌ గా అజేయ సెంచరీ సాధించి జట్టు ఘన విజయంలో కీలక పాత్ర పోషించి మ్యాన్‌ ఆఫ్‌ ది మ్యాచ్‌ అవార్డును గెలుచుకున్నాడు.కేవలం రెండవ టెస్ట్‌ తొలి ఇన్నింగ్స్‌లో మాత్రమే కొంత మేరకు ఆడిన శ్రీలంక మొదటి టెస్ట్‌లో 122 పరుగులతో ఓటమి చవి చూసిన సంగతి తెలిసిందే.దీంతో రెండు టెస్ట్‌ల సిరీస్‌ను కివీస్‌ 2-0 తేడాతో కైవసం చేసుకుంది.ఇదిలా ఉండగా,ఇరు జట్ల మధ్య అయిదు వన్డేల సిరీస్‌ డిసెంబర్‌ 26 నుంచి ప్రారంభం కానుంది.